ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Απριλίου 1999 σχετικά με το ερωτηματολόγιο που αφορά την οδηγία 96/82/ΕΚ του Συμβουλίου για την αντιμετώπιση των κινδύνων μεγάλων ατυχημάτων σχετιζομένων με επικίνδυνες ουσίες [κοινοποιηθείσα υπό τον αριθμό Ε(1999) 856] (Κείμενο που παρουσιάζει ενδιαφέρον για τον ΕΟΧ) (1999/314/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Λαμβάνοντας υπόψη: την συνθήκη ίδρυσης της Ευρωπαϊκής Οικονομικής Κοινότητας, την οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζομένων με επικίνδυνες ουσίες(1), και ιδίως το άρθρο 19 παράγραφος 4, την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν στην εφαρμογή ορισμένων οδηγιών για το περιβάλλον(2), Εκτιμώντας: ότι, βάσει του άρθρου 19 παράγραφος 4 της οδηγίας 96/82/ΕΚ, τα κράτη μέλη υποχρεούνται να εκπονούν έκθεση σχετικά με την εκτέλεση της ως άνω οδηγίας ανά τριετία· ότι η έκθεση αυτή συντάσσεται βάσει ερωτηματολογίου ή μοντέλων που διατυπώνει η Επιτροπή σύμφωνα με το άρθρο 6 της οδηγίας 91/692/ΕΟΚ· ότι η τριετία θα πρέπει να καλύπτει και την περίοδο 2000-2002· ότι τα μέτρα που θα ληφθούν δυνάμει της παρούσας απόφασης είναι σύμφωνα με τη γνώμη που έχει εκδόσει η επιτροπή που συγκροτείται βάσει του άρθρου 6 της οδηγίας 91/692/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το ερωτηματολόγιο που επισυνάπτεται στο παράρτημα. Άρθρο 2 Τα κράτη μέλη συντάσσουν έκθεση που να καλύπτει και την περίοδο 2000-2002 σύμφωνα με το ερωτηματολόγιο του παραρτήματος. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 9 Απριλίου 1999.

[Source: multi_eurlex | Tokens: 1531]